
****

**Årsberetning Slevik velforening for 2017**

**Styret** har i perioden bestått av;

|  |  |
| --- | --- |
| Janne Martinsen | Kenneth Bremvik |
| Ann-Kristin Brunzell Rud | Monika Larsen |
| Stein Waler | Hildegun Reitan |
| Christian Karlsen | Lars Skaarud |

Det har siden årsmøte i 2017 vært gjennomført styremøter hver måned med unntak av juli. I tillegg har det vært enkelte arbeidsmøter.

Dette har blitt gjennomført siden årsmøtet 2017;

* Stor aktivitet på nett og sosiale medier.
* Søndagsåpent ble i 2017 holdt 13 ganger mellom 15. januar og 24. april og 7 ganger mellom 14. oktober og 26. november. Omsetningen var på totalt kr. 25 112
* Friedheim har vært leid ut 48 ganger, med en total omsetning på kr. 130 200. Løsningen som ble etablert i 2015 med digital booking fungerer fint, men vil igjen bli vurdert våren 2018.
* Ærverdige Friedheim trenger stadig noen små oppdateringer og småreparasjoner, som vedlikeholdsgruppa fikser. Den store oppdateringen av spisesalen, lager og kjøkken jobbes det videre med. Tiden ble dessverre knapp for å få gjennomført arbeidet vinteren 2018, og vi har derfor utsatt dette til høsten 2018.
* Utleie av strandstua har vært meget bra også i 2017. Det har vært 16 forskjellige leietagere, fra 13. mai til 23. september. 18 utleieuker totalt, ei uke mer enn i 2016. Vi får fortsatt gode tilbakemeldinger fra de som leier.   
  Omsetningen endte på kr. 66 400.  
  Vi har hvert år noen «utrykninger» for vedr. utleie i på strandstua. Nøkkel, TV, strøm, toalett og annet diverse var noen av utfordringene i år, men som løses kjapt. I år ble det før sesongen bl.a. kjøpt inn ny seng, nytt utemøblement og ny grill.
* Det er kjøpt inn nye fotballmål til ballplassen ved Halvorsrødveien. Jobben med selve banen (oppretting og oppfrisking rundt banen) settes i gang våren 2018. Forhåpentligvis samtidig som Slevik IBK bygger sin utendørsbane i nord-hjørnet.

Det er også satt i gang et arbeid med å få spillemidler til nærmiljøanlegg for å utnytte området syd for banen. Det jobbes videre med dette i 2018.

**Arrangement:**

* St.hansfeiring  
  Etter mange års pause ble det igjen avholdt Sankthansfeiring på Friedheim. En arbeidsgruppe på ca 8 personer sørget for at oppgaver med kiosk/grilling/loddsalg/rigging ble fordelt. Vi startet med et familiearrangement med leker for barna. Det ble servert gratis grillmat som ble sponset av kommunen, og det gikk med blant annet 200 hamburgere. Åpen kiosk samt loddsalg som førte til en bra omsetning. Trubaduren spilte ut i de sene nattetimer, og vi fikk inntrykk av at både små og store hadde en fin dag/kveld.
* Som avslutning på søndagsåpent våren 2017, ble det arrangert natursti i området rundt Friedheim 23. april. I alt 30 barn som deltok i naturstien, med premier til alle. Det ble også solgt grillmat og kaker.
* Vi var med på nasjonal strandryddedag 6. mai. Det var ca 50 som møtte opp denne dagen, som dessverre kolliderte med noen andre arrangement i området. Likevel et bra antall! Slevik vel stilte med gratis grillpølser, saft og is til de som stilte opp.
* Aktivitetsdag på løkka ble arrangert 5. juni. Velforeningen stilte med 6-7 forskjellige øvelser på løkka, hvor mange foreldre sto på post. Det ble også arrangert eggeløp og fotballkamp med voksne og barn sammen. Til sammen godt over 100 oppmøtte. Kiosken på denne dagen gav en god inntekt til velforeningen. Samme dag gikk sykkeløpet Tour of Norway forbi i Slevikkrysset, oppmøtet i krysset var også svært bra!
* Velforeningen deltok på SLU sin markedsdag i september på Slevik skole. Rigging av bord/scene og bøttelotteri var styrets bidrag denne dagen. I år var det svært mange premier, og vi ble utsolgt for lodd. Alle inntekter går til LSU, som gir alle velforeningene en like stor sum for deltagelse. Dette er et bra arrangement for lokalsamfunnet, og som velforeningen setter stor pris på.
* Det ble helgen 19 og 20. august arrangert loppemarked på Friedheim.   
  10-12 personer sto på og bidro over mange dager. Selve loppisen gav ca. 40.000 i inntekt for velforeningen inkludert kioskinntekten. Det er også gledelig å se at det er fullt hus på Friedheim disse dagene.
* 1. søndag i advent var det julegrantenning i Slevikkrysset. Sang og musikk og tog til Friedheim. Loddsalget gav også en fin inntekt.
* Juletrefest ble arrangert 8. januar. Her var det 40+ barn påmeldt, og til sammen var det ca.70 personer innom. Sang, lek, nissebesøk og loddsalg resulterte i en vellykket dag.
* Det ble i januar invitert og gjennomført en fest for Slevik vel sin gode hjelpere på Friedheim. 40 deltagere i var med i år.
* Det arrangeres fortsatt fotballkvelder på Friedheim. Disse arrangeres sporadisk og er som regel på tirsdag eller onsdag. Det er quiz i pausa, det spleises på pizza, og drikke medbringes av den enkelte.

**Øvrige grupper**

**Valgkomiteen** har bestått av

|  |  |
| --- | --- |
| Linn Mari Strand Nilsen | Tina Helminssen |
|  |  |

**Søndagsåpentansvarlige**;

|  |  |
| --- | --- |
| Kristi Skaarud (innkjøp) | Linn Mari Strand Nilsen (Bemanning) |
|  | Tina Helminssen (Bemanning) |

**Husgruppa** har bestått av:

|  |  |
| --- | --- |
| Laila Andreassen | Anne Berit Aune |
| Liv Hansen | Ann Kristin Mathisen |
| Turid Hop |  |

Husgruppa har blant annet gjort følgende;

**Vedlikeholdsgruppa** har bestått av;

|  |  |  |
| --- | --- | --- |
| Marianne Tøgersen | Lars Aasheim | Arvid Johansen |
| Tommy Johansen | Leif Olsen | Tore Helminsen |
| Bjørn Tøgersen |  |  |

Gruppene har blant annet gjennomført følgende:

**Brannvernleder** har i perioden vært Paul Smith

**Rengjøring** av Friedheim gjøres av Justina Ladka.